open-index/open-wikipedia-markdown huggingface dataset:
கரைமேடு

**கரைமேடு** (*Karaimedu*) என்பது இந்தியாவின் தமிழ்நாடு மாநிலத்தில் உள்ள கடலூர் மாவட்டத்தில் அமைந்திருக்கும் ஒரு வருவாய் கிராமமாகும். கரைமேடு கிராமம் பாகூரிலிருந்து 2.5 கி.மீ தொலைவில் உள்ளது. 

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கரைமேடு கிராமத்தின் மக்கள் தொகை 1235 ஆகும். இதில் 608 பேர் ஆண்கள் மற்றும் 627 பேர் பெண்கள் இருந்தனர். 

கரைமேடு கிராமத்தில் 0-6 வயதுக்குட்பட்ட குழந்தைகளின் மக்கள் தொகை 141 ஆகும். இது கிராமத்தின் மொத்த மக்கள் தொகையில் 11.42% ஆகும். கரைமேடு கிராமத்தின் சராசரி பாலின விகிதம் 1031 ஆகும். இது தமிழ்நாட்டின் மாநில சராசரியான 996-என்பதை விட அதிகமாகும். மக்கள் தொகை கணக்கெடுப்பின்படி கரைமேடு கிராமத்தின் குழந்தை பாலின விகிதம் 1043 ஆகும், இது தமிழ்நாட்டின் சராசரியான 943-என்பதை விட அதிகமாகும். 

தமிழ்நாட்டுடன் ஒப்பிடும்போது கரைமேடு கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது,கரைமேடு கிராமத்தின் எழுத்தறிவு விகிதம் 70.02% ஆக இருந்தது. ஆண்களின் எழுத்தறிவு விகிதம் 76.07% ஆகவும், பெண்களின் எழுத்தறிவு விகிதம் 64.14% ​​ஆகவும் இருந்தது.

கரைமேடு கிராமத்தில், மக்கள் தொகையில் பட்டியல் சாதியினர் 45.10 சதவீதமாகும்.  இங்கு பட்டியல் பழங்குடியினர் எவரும் இல்லை.

## மேற்கோள்கள்

## வெளி இணைப்புகள்
* Official website of Cuddalore District
* Official website of Tamil Nadu
* Government of Tamil Nadu 
பகுப்பு:கடலூர் மாவட்டத்திலுள்ள கிராமங்கள்
சபா அஞ்சும் கரீம்

**சபா அஞ்சும் (Saba Anjum)**  இந்தியாவைச் சேர்ந்த ஒரு வளைதடி பந்தாட்ட வீரராவார். 1985 ஆம் ஆண்டு சூன் மாதம் 12 ஆம் தேதியன்று பிறந்தார். இவர் இந்திய பெண்கள் தேசிய வளைதடி பந்தாட்ட  அணியை பிரதிநிதித்துவப்படுத்தியுள்ளார். 2002 ஆம் ஆண்டு மான்செசுட்டரில் நடந்த பொதுநலவாய விளையாட்டுப் போட்டிகளில் வளைதடிப் பந்தாட்டப் போட்டியில் பங்கேற்ற அனைவரிலும் இவர் இளையவர் ஆவார்.

2000 ஆம் ஆண்டில் 18 வயதுக்குட்பட்ட ஏ. எச். எஃப் கோப்பையில் இவர் முதன்முதலில் இந்தியாவுக்காக விளையாடினார். ஒரு வலதுபக்க  முன்கள வீரராக, ஆசிய விளையாட்டுப் போட்டிகள் அக்டோபர் 2002, ஆசிய கோப்பை போட்டி பிப்ரவரி 2004, தில்லி,  பொதுநலவாய  விளையாட்டுகள் 2002 மற்றும் 2006, மான்செசுட்டர், இளையோர் உலகக் கோப்பை மே 2001, பியூனசு அயர்சு மற்றும் ஆத்திரேலிய போட்டித்  தொடர் மற்றும் நியூசிலாந்து சுற்றுப்பயணம் போன்ற பல பன்னாட்டுப் போட்டிகளில் இந்தியாவைப் பிரதிநிதித்துவப்படுத்தியுள்ளார்.

சத்தீசுகர் மாநிலத்தின் துர்கு நகரத்திலுள்ள கேலபாடியைச் சேர்ந்தவராவார் . நவம்பர் 1 அன்று, சத்தீசுகரின் சிறந்த குண்டாதூர் விளையாட்டு விருதுடன் இவர் கௌரவிக்கப்பட்டார். தேசிய மற்றும் பன்னாட்டு அளவில் விளையாட்டுத் துறையில் மாநிலத்திற்கு கௌவுரவத்தை ஈட்டும் நபருக்கு வருடாந்திர விருது வழங்கப்படுகிறது. இந்த விருதுடன் ரூ. 0.1 மில்லியன் ரொக்கப் பரிசும், பாராட்டுப் பத்திரமும் வழங்கப்படுகிறது. சத்தீசுகர் அரசு,  காவல் துறையில் துணை காவல் கண்காணிப்பாளர்  பதவியில்  பதவி உயர்வு அளித்து இவரை கௌரவித்துள்ளது.  2013 ஆம் ஆண்டிற்காக, இந்திய குடியரசுத்தலைவர் அருச்சுனா விருது வழங்கி கௌரவித்தார்.

2015 ஆம் ஆண்டில் இந்தியாவின் நான்காவது மிக உயர்ந்த குடிமை  விருதான பத்மசிறீ  விருதும் இவருக்கு வழங்கப்பட்டது.

## மேற்கோள்கள்

## வெளி இணைப்புகள்
* சுயசரிதை  20 November 2008 at the Wayback Machine
* பொதுநலவாய விளையாட்டு வாழ்க்கை வரலாறு  17 May 2021 at the Wayback Machine
பகுப்பு:அருச்சுனா விருது பெற்றவர்கள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:பொதுநலவாய விளையாட்டுக்களில் வெள்ளி பதக்கம் வென்ற இந்தியர்கள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
பகுப்பு:1985 பிறப்புகள்
பகுப்பு:வாழும் மக்கள்
மகசீ சட்டமன்றத் தொகுதி

**மகசீ சட்டமன்றத் தொகுதி** *(Mahasi Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பகராயிச் மாவட்டத்தில் அமைந்துள்ளது. மகசீ, பகராயிச் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
அசிபியூரிக் அமிலம்

**அசிபியூரிக் அமிலம்** (*Aceburic acid*) என்பது C6H10O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 4-அசிட்டாக்சிபியூட்டனாயிக் அமிலம், 4-ஐதராக்சிபியூட்டரிக் அமில அசிட்டேட்டு என்ற பெயர்களாலும் அழைக்கப்படுகிறது. இச்சேர்மம் வலி நிவாரணி என்று விவரிக்கப்படும் ஒரு மருந்தாகும். ஒருபோதும் இச்சேர்மம் சந்தைப்படுத்தப்படவில்லை.  இது காமா-ஐதராக்சிபியூட்டரிக் அமிலத்தின் அசிட்டைல் எசுத்தர்  செயலற்ற மருந்தாக வகைப்படுத்தப்படுகிறது. அசிபியூரிக் அமிலத்தின் கட்டமைப்பில் உள்ள அடிப்படைச் சங்கிலி பியூட்டனாயிக் அமிலம் ஆகும். நான்காம் கார்பனில் அசிட்டாக்சி குழு இணைந்திருக்கும். 

## மேலும் காண்க
* காமா-ஐதராக்சிபியூட்டரால்டிகைடு (GHBAL)
* அசிட்டுரிக் அமிலம்
* அசிகுளூட்டாமைடு
* எத்தில் அசிட்டாக்சி பியூட்டனோயேட்டு

## மேற்கோள்கள்

பகுப்பு:அசிட்டேட்டு எசுத்தர்கள்
பகுப்பு:வலி நிவாரணிகள்
பகுப்பு:கார்பாக்சிலிக் அமிலங்கள்
பகுப்பு:தூக்க மருந்துகள்
காமர்சன் கிரீடர்

**காமர்சன் கிரீடர்** (*Commerson Crater*)  என்பது பிரான்சின் கடல்கடந்த பிராந்தியமான ரீயூனியன் தீவில் உள்ள ஒரு எரிமலைப் பெருவாய் ஆகும். செயிண்ட்-ஜோசப் கம்யூன் பகுதியில் அமைந்துள்ள இது, ரீயூனியன் தீவின் கிழக்கு முனையில் உள்ள கேடய எரிமலையான பிடன் டி லா ஃபோர்னைசின் ஒரு பகுதியாகும், ஆனால் இது எரிமலையின் மிக அண்மைய எரிமலைப் பெருவாயான என்க்ளோஸ் ஃபோக்வேக்கு வெளியே அமைந்துள்ளது.

பிரெஞ்சு ஆய்வாளர் பிலிபர்ட் காமர்சனின் நினைவாக இதற்கு பெயரிடப்பட்டது.

## காலநிலை
இதன் உயரத்தின் காரணமாக, காமர்சன் கிரீட்டர் கணிசமான அளவு மழையைப் பெறுகிறது. குறிப்பாக வெப்பமண்டல புயல்களின் போது மழை பெறுகிறது. 1980 சனவரியில் வீசிய ஹயசின்தே சூறாவளியின் போது, ​​15 நாட்களில் 6.43 மீட்டர் (253 அங்குலம்) மழை பெய்தது, இது  வெப்பமண்டல சூறாவளியால் ஒரே இடத்தில் பெய்த அதிகபட்ச மழைப்பொழிவு ஆகும்.   வெப்பமண்டல சூறாவளியின் போது இரண்டாவது பெரிய மழைப்பொழிவும் காமர்சன் கிரீட்டாவிலேயே பொழிந்தது. 2007 ஆம் ஆண்டில் கேமட் சூறாவளியின்போது 5.51 மீட்டர் (217 அங்குலம்) மழை பொழிந்தது.    வேறு எந்த இடத்திலும் வெப்பமண்டல சூறாவளியிலியின்போது 3.50 மீட்டர் (138 அங்குலம்) கூட மழை பெய்ததில்லை.



  La_Réunion_Plate_Volcano_Commerson.jpg|காட்டி
  La_Réunion_Cratère_Commerson.jpg|காமர்சன் எரிமலைப் பள்ளம்
  La_Réunion_view_from_volcano_Commerson1.jpg|இந்தப் பகுதியிலிருந்து ஒரு காட்சி
  La_Réunion_view_from volcano_Commerson2.jpg|காமர்சனில் இருந்து *பிடன் டெஸ் நெய்ஜஸ்* காட்சி


## மேற்கோள்கள்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:இரீயூனியனில் உள்ள மலைகள்
பகுப்பு:இரீயூனியனில் உள்ள எரிமலைகள்
சிறீ விஜயபுரம் தாலுகா

**சிறீ விஜயபுரம் தாலுகா** (*Srivijayapuram tehsil*) இந்திய யூனியன் பிரதேசமான அந்தமான் மற்றும் நிக்கோபார் தீவுகளின் ஒரு பகுதியான தெற்கு அந்தமான் மாவட்டத்தின் 5 உள்ளூர் நிர்வாகப் பிரிவுகளில் ஒன்றாகும்.  முன்னர் இது **போர்ட்பிளேர்** என்று அழைக்கப்பட்டது.

உள்ளூரில் இது ஒரு தாலுகா என்று அழைக்கப்படும் பிரிவாகும். இதன் நிர்வாக அதிகார வரம்பு  தோராயமாக ஒரு மாவட்டத்திற்கு சமம். இந்தியப் பெருங்கடல் அந்தமான் தீவுகளில் அமைந்துள்ள சிறீ  விஜய புரம் தாலுகா, பரப்பளவு மற்றும் மக்கள் தொகை இரண்டிலும் மிகப்பெரிய தாலுகாவாகும்.  மாவட்டத்தின் மொத்த மக்கள்தொகையில் பாதி இப்பகுதியில் உள்ளது. இதன் தலைமையகம் போர்ட் பிளேர் என்றும் அழைக்கப்படும் நகரியப் பகுதியாகும்.  போர்ட்பிளேர் மாவட்டத்தின் முக்கிய நகர மையமும்  யூனியன் பிரதேசத்தின் தலைநகரமும் ஆகும்.

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி போர்ட் பிளேர் தாலுகாவின் மக்கள் தொகை 165,754 ஆகும். 

## மேற்கோள்கள்

பகுப்பு:அந்தமான் நிக்கோபார் தீவுகளின் புவியியல்
கண்ணன் ராஜரத்தினம்

**கண்ணன் ராஜரத்தினம்** (*Kannan Rajarathinam*) (பிறப்பு: 23 ஆகஸ்டு 1962), இந்தியத் தமிழ் எழுத்தாளர், அரசியல் விமர்சகர், கல்வியாளர் மற்றும் முன்னாள் ஐக்கிய நாடுகள் அவையின் அமைதிக்கான அதிகாரி ஆவார். ஐ. நா. அவையின் பாதுகாப்பு அதிகாரியாக ஐரோப்பா, மத்திய கிழக்கு நாடுகள் மற்றும் ஆப்பிரிக்காவில் பணியாற்றியவர். தமிழ்நாட்டின் முதலமைச்சர்களாக பணியாற்றிய கா. ந. அண்ணாதுரை மற்றும் எம் ஜி ஆர்|எம் ஜி ஆரின் வரலாற்று நூல்களை எழுதியுள்ளார். இவர்  ஜார்ஜியா பல்கலைக்கழகச் சட்டப் பள்ளியில் துணை ஆசிரியராகப் பணியாற்றியவர். ஜார்ஜியா பல்கலைக்கழகச் சட்டப் பள்ளியில் *பன்னாட்டு உறவுகள்* குறித்தான ஆய்வில் முனைவர் பட்டம் பெற்றார்.

## இளமை & கல்வி
சென்னையில் பிறந்த கண்ணன் சென்னை புதுக் கல்லூரியில் இளநிலை  அறிவியல் பட்டம் பெற்ற பின்னர்  சென்னை அரசுச் சட்டக் கல்லூரியில் இளநிலை சட்டப் படிப்பை முடித்தார்.   ஜார்ஜியா பல்கலைக்கழகச் சட்டப் பள்ளியில் முதுநிலை சட்டப் படிப்பை முடித்தார். ஐக்கிய அமெரிக்காவின் மாசச்சூசெட்ஸ் மாகாணத்தில் உள்ள தனியார் ஆய்வுப் பல்கலைக்கழகமான டப்ட்ஸ் பல்கலைகழகத்தின் (Tufts University) பிலெட்சர் சட்டம் மற்றும்  இராஜந்திரப் பள்ளியில் *பன்னாட்டு உறவுகள்* குறித்தான ஆய்வில் முனைவர் பட்டம் பெற்றார்.

## பணிகள்
கண்ணன் 1993ல் ஐக்கிய நாடுகள் அவையின் அமைதி காக்குக் படையில் குடிமை அதிகாரியாக ஐரோப்பாவின் குரோசியாவில் பணியாற்றினார். பின்னர் ஐக்கியா நாடுகள் அவையின் சார்பாக சைப்பிரஸ் மற்றும் சூடான் நாடுகளில் முதுநிலை அரசியல் அலுவலராக பணியாற்றினார்.  
பின்னர் போஸ்னியா மற்றும் ஹெர்சகோவினா, கொசோவோ, சைப்பிரஸ், ஈராக், ஆப்கானித்தான், சோமாலியா, வடக்கு மாசிடோனியா, சூடான் நாடுகளில் ஐக்கிய  நாடுகளின் அமைதி காக்கும் படைப்பிரிவுகளில் பல்வேறு குடிமைப் பணிகள் ஆற்றினார்.

In Cyprus, he was responsible for coordinating civilian projects in the UN buffer zone. During his tenure, he facilitated access to religious sites, including reopening a Greek Orthodox church for worship after a 30-year closure.
## படைப்புகள்
ஐக்கிய நாடுகள் அவையின் அமைதி காக்கும் பிரிவில் 22 ஆண்டுகள் பணியாற்றி விருப்ப ஓய்வு பெற்ற கண்ணன் தமிழகத்தில் முதலமைச்சர்களாக் இருந்த  கா. ந. அண்ணாதுரை மற்றும் எம். ஜி. இராமச்சந்திரன் ஆகியோரின் வரலாற்று நூல்களை ஆங்கில மொழியில் எழுதினார். அவைகள் பின்வருமாறு:  
* *Anna: The Life and Times of C.N. Annadurai* (2010)
*  *MGR: A Life* (2017)
* *The DMK Years* (2024)

## மேற்கோள்கள்

பகுப்பு:சென்னை எழுத்தாளர்கள்
பகுப்பு:தமிழர்
பகுப்பு:இந்திய அரசியல் எழுத்தாளர்கள்
பகுப்பு:இந்திய அரசியல் எழுத்தாளர்கள்
பகுப்பு:வாழும் மக்கள்
பகுப்பு:1962 பிறப்புகள்
உத்கல் காங்கிரசு

**உத்கல் காங்கிரசு** (*Utkal Congress*) என்பது இந்திய மாநிலமான ஒடிசாவில் உள்ள ஓர் மாநில அரசியல் கட்சி ஆகும். 1969ஆம் ஆண்டில் பிஜு பட்நாயக் இந்திய தேசிய காங்கிரசு கட்சியினை விட்டு வெளியேறியபோது இக்கட்சி உருவாக்கப்பட்டது. 1971 ஒடிசா மாநிலத் தேர்தலுக்குப் பிறகு உத்கல் காங்கிரசு ஒடிசா மாநிலத்தில் பிசுவநாத் தாசு அமைச்சரவையில் பங்கேற்றது. 1974இல் உத்கல் காங்கிரஸ் பிரகதி சட்டமன்றக் கட்சி இணைந்தது. இது இறுதியில் பாரதிய லோக் தளத்துடன் இணைந்தது.

## பின்னணி
ஒடிசா சுதந்திரத்திற்குப் பிந்தைய காலத்தில் காங்கிரசின் கோட்டையாக இருந்தது. இருப்பினும், உட்கட்சி பூசல் அதிகமாக இருந்தது. 1967இல் அரேகிருஷ்ணா மகதாப் தலைமையிலான காங்கிரசு அதிருப்தியாளர்கள் குழுவாகப் பிரிந்து ஜன காங்கிரசை உருவாக்கியது. 1967 பொதுத் தேர்தலில், காங்கிரசின் பெரும்பாலான தலைவர்கள் தோல்வியடைந்தனர். 1969இல் இந்திய தேசிய காங்கிரசு தேசிய அளவில் காங்கிரசு (ஓ) மற்றும் இந்திரா காங்கிரசு எனப் பிளவுப்பட்டது. ஆர். பிஜு பட்நாயக் இந்திரா காந்தி தலைமையிலான காங்கிரசுடன் தொடர்ந்து இருந்தார். இருப்பினும், 1970 மாநிலங்களவை தேர்தல்களில் மாநில பிரிவு மத்திய தலைமைக்கு பதிலாக வேறு வேட்பாளரை முன்மொழிந்தது. எனினும், தேர்தலில் இரண்டு வேட்பாளர்களும் தோல்வியடைந்தனர். இதனால் பிஜு பட்நாயக் தலைமையிலான குழு மத்திய தலைமையிலிருந்து அனைத்து உறவுகளையும் துண்டித்தது. ஆரம்பத்தில் உத்கல் பிரதேச காங்கிரசு என்று பெயரிடப்பட்ட இந்தக் குழு, இறுதியில் உத்கல் காங்கிரசு என ஆனது. தங்கள் பெயராக பிஜு பட்நாயக், ரபி ரே ஆகியோருடன் ஒடிசாவின் இரண்டு முன்னாள் முதலமைச்சர்களான ஹரேகிருஷ்ணா மகதாப், சத்யுக்தா சோசலிச கட்சியின் ஆதரவைப் பெற்றது. இதன் மாநில அலகு 1972இல் உத்கல் காங்கிரசுடன் இணைந்தது.

## தேர்தல் வரலாறு
பிஜு பட்நாயக் காங்கிரசில் இருந்து ஏப்ரல் 6,1970 அன்று விலகினார். இதைத் தொடர்ந்து இவர் தனது சகாக்களுடன் சேர்ந்து தி. மு. க. மாதிரியில் மாநில அடிப்படையிலான கட்சியை உருவாக்கினார். இந்த புதிய கட்சி 1971 இந்தியப் பொதுத் தேர்தல் பிறகு தனது முதல் தேர்தலில் போட்டியிட்டது. இது 24% வாக்குகளையும் 32 இடங்களையும் பெற்றது. இது சுதந்திராக் கட்சியுடன் கூட்டணி அமைத்து பிசுவநாத் தாசு தலைமையில் ஓர் அரசாங்கத்தை அமைத்தது. இந்த அரசாங்கம் நீண்ட காலம் நீடிக்கவில்லை. மேலும் சில உத்கல் காங்கிரசு உறுப்பினர்கள் மீண்டும் காங்கிரசுக்குச் செல்ல விரும்பினர். எனவே நந்தினி சத்பதி தலைமையில் காங்கிரசு அரசு அமைந்தது. எனினும், இந்த அரசு நீண்ட காலம் நீடிக்கவில்லை. 1974இல் ஒடிசா சட்டமன்றத்திற்கு தேர்தல் நடைபெற்றது. உத்கல் காங்கிரசு சுதந்திராக் கட்சி மற்றும் பிரகதி சட்டமன்றக் கட்சி என்று அழைக்கப்படும் அரேகிருஷ்ணா மகாதாப் தலைமையிலான காங்கிரசு குழு ஆகியவற்றுடன் கூட்டணி அமைத்தது. இந்த தேர்தலில் உத்கல் காங்கிரசு தனது எண்ணிக்கையை சற்று அதிகரித்து 35 இடங்களாக இருந்தது. எனினும் காங்கிரசு பெரும்பான்மை வாக்குகளைப் பெற்றது. 1974ஆம் ஆண்டின் இறுதியில் பிரகதி சட்டமன்றக் கட்சியின் அனைத்துக் கட்சிகளும் சரண் சிங் தலைமையிலான பாரதிய லோக் தளத்துடன் இணைக்கப்பட்டன.

## மேற்கோள்கள்

## மேலும் காண்க
* இந்தியத் தேசிய காங்கிரசிலிருந்து பிரிந்த கட்சிகளின் பட்டியல்

பகுப்பு:1969இல் நிறுவப்பட்ட அரசியல் கட்சிகள்
நெகிரி செம்பிலான் விருதுகள்

**நெகிரி செம்பிலான் விருதுகள்** (ஆங்கிலம்: *Orders, decorations, and medals of Negeri Sembilan*; மலாய்: *Darjah kebesaran negeri Negeri Sembilan*); என்பது மலேசியச் சமூகத்திற்கும் மலேசிய நாட்டிற்கும் நன்மை பயக்கும் மிகச்சிறந்த சேவை ஆற்றிய மலேசியக் குடிமக்களுக்கும்; தகுதிவாய்ந்த வெளிநாட்டவர்களுக்கும்; **[[யாங் டி பெர்துவான் பெசார்|நெகிரி செம்பிலான் மாநில உச்ச ஆட்சியாளர்]]** அவர்களாலும்; மற்றும் **[[நெகிரி செம்பிலான்|நெகிரி மாநில அரசாங்கத்தினாலும்]]** வழங்கப்படும் விருதுகள் மற்றும் பதக்கங்கள் ஆகும். 

இந்த விருதுகள் பொதுவாக நெகிரி செம்பிலான் மாநில உச்ச ஆட்சியாளரின் பிறந்தநாளில் வழங்கப்படுகிறது. உயர் மட்ட சிறப்பு விருதுகளும் பதக்கங்களும் உச்ச ஆட்சியாளரால் வழங்கப்படுகின்றன. அதே வேளையில் கீழ் மட்ட பதக்கங்கள் மாநில அரசாங்கத்தால் வழங்கப்படுகின்றன.

## பட்டியல்
நெகிரி செம்பிலான் மாநிலத்தின் பல்வேறு பதக்கங்கள் மற்றும் விருதுகள் பின்வருமாறு.

## மேற்கோள்கள்

* http://www.coleccionesmilitares.com/cintas/malasia/negeri1.gif http://www.coleccionesmilitares.com/cintas/malasia/negeri2.gif 

## மேலும் காண்க
* மலேசிய விருதுகள்
* துன்
* டத்தோ
* டான் செரி
* டத்தோ செரி
* புவான் செரி

## வெளி இணைப்புகள்

பகுப்பு:மலேசிய விருதுகள்
கிராண்ட் பெனாரே

**கிராண்ட் பெனாரே** (*Grand Bénare*) என்பது பிரான்சின் கடல்கடந்த பிராந்தியமான ரீயூனியன் தீவில் உள்ள ஒரு எரிமலைச் சிகரமாகும். இது தீவின் மேற்குப் பகுதியில் அமைந்துள்ளது. இது " சர்க்யூ டி மாஃபேட் " மற்றும் "சர்க்யூ டி சிலாவோஸ் " ஆகியவற்றை நோக்கியவாறு அமைந்துள்ளது. இது பிடன் டெஸ் நீஜஸ், கிரோஸ் மோர்னேவுக்கு ஆகியவற்றுக்கு அடுத்து தீவின் மூன்றாவது உயரமான சிகரமாகும்.

இதற்கு பெரும்பாலும் செயிண்ட் பால் கம்யூனில்  உயரமான இடமான மைடோவிலிருந்து நடைபயணம் மூலம் செல்கின்றனர்.

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:இரீயூனியனில் உள்ள மலைகள்
பகுப்பு:இரியூனியனில் உள்ள சுற்றுலாத் தலங்கள்
ஒடிசாவில் தேர்தல்கள்

**ஒடிசாவில் தேர்தல்கள்** (*Elections in Odisha*) என்பது இந்திய அரசியலமைப்பின் படி ஒடிசாவில் நடைபெற்ற மாநிலத் தேர்தல்கள் ஆகும். ஒடிசா சட்டமன்றம் உள்ளாட்சி அமைப்புகளுக்கான தேர்தல்களை நடத்துவது தொடர்பான சட்டங்களை உருவாக்குகிறது. இதே நேரத்தில் மாநில அளவிலான தேர்தல்களை நடத்துவதற்கு மாநில சட்டமன்றத்தால் செய்யப்படும் எந்தவொரு மாற்றமும் இந்திய நாடாளுமன்றத்தால் அங்கீகரிக்கப்பட வேண்டும். மேலும், இந்திய அரசியலமைப்பின் 356ஆவது பிரிவின்படி மாநில சட்டமன்றத்தை நாடாளுமன்றம் கலைத்து குடியரசுத் தலைவர் ஆட்சி விதிக்கலாம்.

## முக்கிய அரசியல் கட்சிகள்

### தற்போது

* பிஜு ஜனதா தளம்
* பாரதிய ஜனதா கட்சி
* இந்திய தேசிய காங்கிரசு
* இந்தியப் பொதுவுடமைக் கட்சி (மார்க்சிஸ்ட்)
* இந்தியப் பொதுவுடைமைக் கட்சி
* ஜார்க்கண்ட் முக்தி மோர்ச்சா

### செயலற்றது

* அகில இந்திய கணாதந்திர பரிசத்
* சோசலிச கட்சி
* பிரஜா சோசலிச கட்சி
* சுதந்திராக் கட்சி
* உத்கல் காங்கிரசு
* ஜனதா கட்சி
* ஜனதா தளம்

## மக்களவைத் தேர்தல்

## ஒடிசா சட்டப்பேரவைத் தேர்தல் முடிவுகள்

## ஆண்டு வாரியாக தேர்தல் விவரங்கள்
### 1952
முதலமைச்சர் (ச) நபக்ருஷ்ணா சவுத்ரி, ஹரேகிருஷ்ணா மகதாப் (இருவரும் காங்கிரசு) 

### 1957
முதலமைச்சர் ஹரேகிருஷ்ணா மகதாப் (இதேகா)

### 1961
முதலமைச்சர் பிஜு பட்நாயக், பைரேன் மித்ரா, சதாசிவ திரிபாதி (அனைவரும் இந்திய தேசிய காங்கிரசு கட்சியினர்) 

### 1967
முதலமைச்சர் இராஜேந்திர நாராயண் சிங் தியோ, சுதந்திராக் கட்சி

### 1971
முதலமைச்சர் பிசுவநாத் தாசு & நந்தினி சத்பதி, இந்திரா காங்கிரஸ்

### 1974
முதலமைச்சர் நதினி சத்பதி, பினாயக் ஆச்சார்யா (இருவரும் காங்கிரஸ்)

### 1977
முதலமைச்சர் நீலமணி ரௌத்ரே, ஜே. பி.

### 1980
முதலமைச்சர் ஜானகி பல்லப் பட்நாயக், இந்திய தேசிய காங்கிரஸ்ஐஎன்சி

### 1985
முதலமைச்சர் (ஜானகி பல்லப் பட்நாயக், ஹேமானந்தா பிஸ்வால்)

### 1990

முதலமைச்சர் பிஜு பட்நாயக், ஜே. டி.ஜேடி

### 1995
முதலமைச்சர் (ஜானகி பல்லப் பட்நாயக், கிரிதர் கமாங், ஹேமானந்தா பிஸ்வால்)

### 2000
முதலமைச்சர் நவீன் பட்நாயக், பிஜு ஜனதா தளம்பிஜேடி

### 2004
முதலமைச்சர் நவீன் பட்நாயக், பிஜு ஜனதா தளம்பிஜேடி

### 2009
முதலமைச்சர் நவீன் பட்நாயக், பிஜு ஜனதா தளம் 

### [[ஒடிசா சட்டமன்றத் தேர்தல், 2014|2014]]
முதலமைச்சர் நவீன் பட்நாயக், பிஜு ஜனதா தளம்பிஜேடி

### [[2019 Odisha Legislative Assembly election|2019]]
முதலமைச்சர் நவீன் பட்நாயக், பிஜு ஜனதா தளம்பிஜேடி

### [[2024 ஒடிசா சட்டமன்றத் தேர்தல்|2024]]

முதல்வர்: மோகன் சரண் மாச்சி, பாஜக

### மேற்கோள்கள்

பகுப்பு:ஒடிசா சட்டமன்றத் தேர்தல்கள்
ஆறுபக்கத் திருகு முடுக்கி

**ஆறுபக்கத் திருகு முடுக்கி** (Hex Key / Allen key / Allen wrench) அல்லது ஏலன் சாவி என்பது ஆறு பக்கங்களைக் கொண்ட ஒரு சிறிய கைக்கருவி ஆகும். இது பொதுவாக 'L' வடிவில் எஃகு உலோகத்தால் செய்யப்பட்டிருக்கும். இந்த கருவியின் முக்கியப் பயன்பாடு என்னவென்றால், உட்புறமாக ஆறுபக்கப் பள்ளம் கொண்ட திருகுகளை இறுக்குவதற்கும் அல்லது தளர்த்துவதற்கும் இது பயன்படுத்தப்படுகிறது. இதன் இரு முனைகளும் ஆறுபக்க வடிவில் இருப்பதால், திருகுகளின் தலைப்பகுதியில் உள்ள பள்ளத்திற்குள் இது சரியாகப் பொருந்துகிறது. இதன் காரணமாக, திருகு முடுக்கும்போது நழுவுவதற்கான வாய்ப்பு மிகக் குறைவாக உள்ளது.

இந்தக் கருவி பல்வேறு அளவுகளில் கிடைக்கிறது. பொதுவாக மெட்ரிக் மற்றும் அங்குல அளவீடுகளில் இவை தயாரிக்கப்படுகின்றன. தளபாடங்கள், மிதிவண்டிகள் மற்றும் இயந்திர உதிரிபாகங்களை இணைப்பதற்கு இது பெருமளவில் பயன்படுகிறது. 'L' வடிவ அமைப்பானது இதைப் பயன்படுத்துபவர்களுக்கு ஒரு நெம்புகோல் போன்ற செயல்பாட்டை வழங்குகிறது. நீண்ட பகுதியை கைப்பிடியாகப் பயன்படுத்தும்போது அதிக விசை கிடைக்கிறது, அதேவேளையில் குறுகிய பகுதியை கைப்பிடியாகப் பயன்படுத்தினால் குறுகலான இடங்களில் உள்ள திருகுகளை எளிதாக இயக்க முடியும்.

மற்ற திருகு முடுக்கிகளுடன் ஒப்பிடும்போது, ஏலன் சாவி மிகவும் எடை குறைவானது மற்றும் எளிமையான வடிவமைப்பு கொண்டது. இதன் உற்பத்திச் செலவும் குறைவு என்பதால், பல வீட்டு உபயோகப் பொருட்களை வாங்கும்போதே அதனுடன் இக்கருவியும் வழங்கப்படுகிறது. திருகின் உட்புறப் பள்ளம் சேதமடையாமல் இருக்க, சரியான அளவில் உள்ள ஆறுபக்கத் திருகு முடுக்கியைத் தேர்ந்தெடுப்பது அவசியமாகும். நவீன காலத்தில் பந்து முனை கொண்ட ஏலன் சாவிகளும் பயன்படுத்தப்படுகின்றன, இவை திருகுகளைச் சாய்வான கோணத்தில் இருந்தும் இயக்க உதவுகின்றன. இக்கருவி பொறியியல் துறையில் ஒரு முக்கியமான இடத்தைப் பெற்றுள்ளது.

## மேற்கோள்கள்

பகுப்பு:எந்திரவேலைக் கைக்கருவிகள்
காளிதாஸ் (2019 திரைப்படம்)

**காளிதாஸ் (2019 திரைப்படம்)** (*Kaalidas*) என்பது 2019 ஆம் ஆண்டு இந்தியாவில் எடுக்கப்பட்ட தமிழ்த் திரைப்படம் ஆகும். இதில் பரத்,  ஆன் ஷீட்டல் முதன்மை பாத்திரங்களில் நடித்துள்ளனர். சுரேஷ் மேனன், ஆதவ் கண்ணதாசன் முக்கிய வேடங்களில் நடித்துள்ளனர். விமர்சகர்களிடம் நேர்மறையான வரவேற்பைப் பெற்ற இத்திரைப்படம், பரத்தின் திரைப்பயணத்தில் ஒரு முக்கியமான வெற்றியாக அமைந்தது எனக் கூறுகின்றனர். இதன் விறுவிறுப்பான திரைக்கதையும், இசையும் பாராட்டுக்களைப் பெற்றது. 2024-இல், இதன் இரண்டாம் பாகம் (காளிதாஸ் 2) குறித்த அறிவிப்பு வெளியானது. 

## கதைச்சுருக்கம்
காவல்துறை ஆய்வாளர் காளிதாஸ், நகரில் நடக்கும் அடுத்தடுத்த தற்கொலை மர்மங்களை விசாரிக்கிறார். வேலைப்பளுவால் அவர் தன் மனைவி வித்யாவுடன் நேரத்தைச் செலவிட முடியாமல் போகிறது. இறுதியில், அந்த கொலைகளின் பின்னணியில் உள்ள அதிர்ச்சியூட்டும் உண்மையும், வித்யாவின் மனநிலை பாதிப்பும் வெளிப்படுவது கதையின் திருப்பமாகும்.

## மேற்கோள்கள்

பகுப்பு:2019 தமிழ்த் திரைப்படங்கள்
வங்காளதேசப் பிரதம அமைச்சர்களின் பட்டியல்

பாக்கித்தான் நாட்டின் கிழக்கு பாகிஸ்தான் இந்தியாவின் உதவியால் 1971ல் வங்காளதேசம் என்ற தனி சுதந்திர நாடாக நிறுவப்பட்டது.  அந்நாட்டிற்கு தற்காலிக பிரதமராக தாஜிதீன் அகமது பதவி வகித்தார். முதலாவது வங்கதேச நாடாளுமன்றத் தேர்தல் 1973ல் நடைபெற்றது. தேர்தலில் சேக் முஜிபுர் ரகுமான் தலைமையிலான அவாமி லீக் பெரும்பான்மையான இடங்களை கைப்பற்றி ஆட்சி அமைத்தது.  பிரதமரின் பதவிக் காலம் 5 ஆண்டுகள். 
## பிரதம அமைச்சர்கள்
தாரிக் ரகுமான் உள்பட இது வரை வங்காளதேச அரசில் 11 பிரதம அமைச்சர்களும்,  5 தலைமை ஆலோசகர்களும், 1 இடைக்கால தலைமை ஆலோசகரும் பதவி வகித்துள்ளனர். 
# தாஜிதீன் அகமது (தற்காலிகம்) - 17 ஏப்ரல் 1971 	-  12 சனவரி 1972 	
# சேக் முஜிபுர் ரகுமான் - 12 சனவரி 1972  -	25 சனவரி 1975 	
# முகம்மது மன்சூர் அலி - 25 சனவரி 1975 - 	15 ஆகஸ்டு 1975
# ஷா அசீசுர் ரகுமான் - 	15 ஏப்ரல் 1979 	- 24 மார்ச் 1982
# அதௌர் ரகுமான் கான் - 25 மார்ச் 1982 - 1 சனவரி 1985  (பணியிடம் காலி -  	எர்சாத் இராணுவ சர்வாதிகாரி, 1 சனவரி 1985 – 9 சூலை 1986)
# மிசானூர் ரகுமான் சௌத்திரி 9 சூலை 1986 	- 27 மார்ச் 1988 	
# மௌதூத் அகமது - 27 மார்ச் 1988 	- 12 ஆகஸ்டு 1989 	
# காஜி ஜாபர் அகமது - 12 ஆகஸ்டு 1989 	- 6 டிசம்பர் 1990 (பணியிடம் காலி 6 டிசம்பர் 1990 – 20 மார்ச் 1991)
# காலிதா சியா - 20 மார்ச் 1991 	- 30 மார்ச் 1996 	
# தலைமை ஆலோசகர், இடைக்கால அரசு -	30 மார்ச் 1996 	- 23 சூன் 1996 	
# சேக் அசீனா - 23 சூன் 1996 	- 15 சூலை 2001 	
# தலைமை ஆலோசகர், இடைக்கால அரசு 	— 	15 சூலை 2001 - 10 அக்டோபர் 2001 	
# காலிதா சியா -  10 அக்டோபர் 2001 	- 29 அக்டோபர் 2006 
# தலைமை ஆலோசகர்கள், இடைக்கால அரசு -  29 அக்டோபர் 2006 -  6 சனவரி 2009
# சேக் அசீனா - 	6 சனவரி 2009 - 5 ஆகஸ்டு 2024 	
# முகம்மது யூனுஸ், இடைக்கால அரசின் தலைமை ஆலோசகர் -  	8 ஆகஸ்டு 2024 	- 17 பிப்ரவரி 2026 	
# தாரிக் ரஹ்மான்  - 17 பிப்ரவரி 2026 - பதவியில

## மேற்கோள்கள்

## வெளி இணைப்புகள்
* World Statesmen – Bangladesh

பகுப்பு:வங்காளதேசத்தின் பிரதமர்கள்
சாம் ஆல்ட்மன்

**சாம் ஆல்ட்மன்** (*Sam Altman*)(பிறப்பு 22 ஏப்ரல், 1985) நவீன தொழில்நுட்ப தொழில் முனைவுத்துறையிலும் செயற்கை நுண்ணறிவிலும் முக்கியமான நபராகத் திகழ்கிறார். மனித–எந்திர தொடர்புகளை புரட்சி செய்யும் சக்திவாய்ந்த உருவாக்கும் அமைப்புகளை உருவாக்க வழிநடத்தியதே இவரது முக்கிய பங்களிப்பாகும்.

## குழந்தைப் பருவம் மற்றும் கல்வி
1985ஆம் ஆண்டு அமெரிக்காவில் பிறந்த சாம் ஆல்ட்மன், சிறுவயதிலிருந்தே கணினி மற்றும் நிரலாக்கத்தில் ஆர்வம் கொண்டிருந்தார். இசுட்டான்போர்டு பல்கலைக்கழகத்தில் கணினி அறிவியல் பயின்ற இவர், தொழில்நுட்ப நிறுவனங்களை உருவாக்க உதவிய அடிப்படை திறன்களை இங்கு பெற்றார்.

## தொழில் முனைவுத் துறைப் பயணம்
இடம் சார்ந்த சமூக வலைதள பயன்பாடான **லூப்ட் (Loopt)** நிறுவனத்தின் இணை நிறுவுநராக ஆல்ட்மன் இருந்தார். இந்த அனுபவம் தயாரிப்பு மேம்பாடு, புதுமை மற்றும் ஸ்டார்ட்அப் சவால்களை ஆழமாகப் புரிந்துகொள்ள உதவியது.

## ஒய் காம்பினேட்டர்: பங்கு
உலகின் முன்னணி தொழில் முனைவோர் ஊக்குவிப்பு நிறுவனங்களில் ஒன்றான ஒய் காம்பினேட்டரின் தலைவராக,  இவர் நூற்றுக்கணக்கான புதிய நிறுவனங்களுக்கு ஆதரவளித்தார். செயற்கை நுண்ணறிவு, மென்பொருள், நிதி, சுகாதாரம் போன்ற துறைகளில் இவரது தலைமையால் புதுமை வளர்ச்சி பெற்றது.

## ஓபன் ஏஐ (OpenAI) தலைமையிடம்
OpenAI-இன் தலைமை நிர்வாக அதிகாரியாக, சாட்ஜிபிடி (ChatGPT) போன்ற முன்னோடியான செயற்கை நுண்ணறிவு மாதிரிகளை உருவாக்குவதில் சாம் ஆல்ட்மன் முக்கிய பங்காற்றினார். இவரது வழிகாட்டுதலில், ஓபன் ஏ ஐ பாதுகாப்பான, பயனுள்ள மற்றும் சமூக நலனுக்கான செயற்கை நுண்ணறிவு அமைப்புகளை உருவாக்க கவனம் செலுத்தியது.

## செயற்கை நுண்ணறிவு வளர்ச்சிக்கான பங்களிப்பு
ஜெனரேட்டிவ் எஐ (Generative AI) வேகமாக வளர இவர் அளித்த ஆதரவால், இயந்திரங்கள் மனிதர்களைப் போல மொழியைப் புரிந்து கொண்டு உருவாக்க முடிந்தது. இவரது பணி கல்வி, அறிவியல், வணிகம் மற்றும் படைப்புத் துறைகளில் பெரும் தாக்கத்தை ஏற்படுத்தியுள்ளது.

## பாதுகாப்பும் ஒழுக்க நெறியும்
ஒழுக்கநெறிகளுடன் கூடிய செயற்கை நுண்ணறிவின் வளர்ச்சியின் வலுவான ஆதரவாளராக, வெளிப்படைத்தன்மை, பாதுகாப்பு மற்றும் மனித மதிப்புகளுடன் ஒத்திசைவு ஆகியவற்றிற்கு இவர் முக்கியத்துவம் அளிக்கிறார். செயற்கை நுண்ணறிவு சட்டங்கள் மற்றும் நீண்டகால அபாய மேலாண்மை குறித்து உலகளாவிய விவாதங்களை இவர் ஆதரிக்கிறார். 

## சமூக தாக்கம்
உலகம் முழுவதும் உள்ள மாணவர்கள், ஆசிரியர்கள், ஆராய்ச்சியாளர்கள் மற்றும் நிபுணர்களுக்கு செயற்கை நுண்ணறிவு கருவிகளை அணுகக்கூடியதாக மாற்றியதன் மூலம், உற்பத்தித் திறனும் தகவல் பகிர்வும் மேம்பட்டுள்ளன. 

## எதிர்காலக் காட்சி
செயற்கை நுண்ணறிவினை ஒழுக்கநெறிகளுடன் உருவாக்கப்பட்டால், உலகளாவிய பெரிய சிக்கல்களைத் தீர்க்க உதவும் என இவர் நம்புகிறார். புதுமையும் ஒழுக்கமும் சமநிலையுடன் இருக்க வேண்டும் என்பதே இவரது காட்சியின் மையமாகும்.

சாம் ஆல்ட்மன் தனது தலைமையியல் திறன், புதுமை மனப்பாங்கு மற்றும் ஒழுக்கப் பொறுப்புடன், செயற்கை நுண்ணறிவின் தற்போதைய நிலையும் எதிர்காலமும் மீது ஆழமான தாக்கத்தை ஏற்படுத்திய தொலைநோக்கு தலைவராக உள்ளார்.

## மேற்கோள்கள்

பகுப்பு:1985 பிறப்புகள்
பகுப்பு:செயற்கை நுண்ணறிவு
கிருஷ்ணன் லெட்சுமணன்

டத்தோ டாக்டர் **கிருஷ்ணன் லெட்சுமணன்** (ஆங்கிலம்; மலாய்: *Krishnan Letchumanan*) என்பவர் மலேசிய அரசியல்வாதி; மலேசிய மக்களவைக்கும்; மலேசிய மாநிலச் சட்டமன்றத்திற்கும் தெரிவு செய்யப்பட்டவர் ஆவார். 

1995 முதல் 1999 வரை மலேசிய மக்களவையில் தெலுக் கெமாங் மக்களவைத் தொகுதி; பின்னர் நெகிரி செம்பிலான் மாநில சட்டமன்றத்தில், 2004 முதல் 2008 வரை ஜெராம் பாடாங் சட்டமன்றத் தொகுதி; ஆகிய இரு தொகுதிகளுக்கு தெரிவு செய்யப்பட்டார். **தெலுக் கெமாங் மக்களவைத் தொகுதி** 2018-ஆம் ஆண்டில் மறுசீரைப்பு செய்யப்பட்டது; பின்னர் **போர்டிக்சன் மக்களவைத் தொகுதி** என அழைக்கப்பட்டது. 

## அரசியல்
மஇகாவின் மத்திய செயற்குழுவில் *(MIC CWC Member)* (1997 -2009) பதவி வகித்த இவர் 1997-ஆம் ஆண்டு முதல் 2009 வரை செம்போல் மஇகா கிளையின் தலைவராகவும்; 2000-ஆம் ஆண்டு தொடங்கி செம்போல் நகராட்சி உறுப்பினராகவும் சேவை செய்துள்ளார். இவர் 1980-ஆம் ஆண்டில் இருந்து மஇகா உறுப்பினராக உள்ளார்.

## போர்டிக்சன் மக்களவைத் தொகுதி
போர்டிக்சன் மக்களவைத் தொகுதி (*Port Dickson Federal Constituency*) என்பது மலேசியா, நெகிரி செம்பிலான் மாநிலத்தின் போர்டிக்சன் மாவட்டம்; மலாக்கா மாநிலத்தின் அலோர் காஜா மாவட்டம் (தஞ்சோங் துவான்) ஆகிய இரு மாவட்டங்களில் அமைந்துள்ள ஒரு மக்களவைத் தொகுதி (**P132**) ஆகும். போர்டிக்சன் மக்களவைத் தொகுதி 1958-ஆம் ஆண்டில் உருவாக்கப்பட்டு 1974-ஆம் ஆண்டில் நீக்கப்பட்டது. பின்னர் 2018-ஆம் ஆண்டில் மீண்டும் உருவாக்கப்பட்டது.

## விருதுகள்
* 
**  - நெகிரி செம்பிலான் விருதுகள் (**DSNS**) – **[[டத்தோ]]** 

## மேற்கோள்கள்

## மேலும் காண்க
* ஜெராம் பாடாங் சட்டமன்றத் தொகுதி
* போர்டிக்சன் மக்களவைத் தொகுதி
* மலேசிய இந்திய சட்டமன்ற உறுப்பினர்களின் பட்டியல்

## வெளி இணைப்புகள்

பகுப்பு:நெகிரி செம்பிலான் மக்கள்
பகுப்பு:1950 பிறப்புகள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:மலேசிய இந்திய நாடாளுமன்ற உறுப்பினர்கள்
பகுப்பு:நெகிரி செம்பிலான் மாநில சட்டமன்ற உறுப்பினர்கள்
இருபுரோமோ ஆந்திரசீன்

**இருபுரோமோ ஆந்திரசீன்** (*Dibromoanthracene*) என்பது C14H8Br2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மம் ஆகும். இரண்டு புரோமின் அணுக்களைக் கொண்ட ஆந்திரசீனின் வழிப்பெறுதியாக இச்சேர்மம் கருதப்படுகிறது. வழிப்பெறுதிகள் அனைத்தும் இதே மூலக்கூற்று வாய்ப்பாட்டைக் கொண்டுள்ளன. இவை அனைத்தும் ஒன்றுக்கொன்று மாற்றியன்களாகும். 

## மேற்கோள்கள்

பகுப்பு:புரோமின் சேர்மங்கள்
பகுப்பு:ஆந்திரசீன்கள்
புரோமோபெண்டா அம்மீன்கோபால்ட்டு(III) புரோமைடு

**புரோமோபெண்டா அம்மீன்கோபால்ட்டு(III) புரோமைடு** (*Bromopentaamminecobalt(III) bromide*) என்பது [Co(NH3)5Br]Br2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மம் ஆகும். கோபால்ட்டு ஒருங்கிணைவுச் சேர்மத்தின் இருபுரோமைடு உப்பாக இச்சேர்மம் வகைப்படுத்தப்படுகிறது. ஊதா நிறத்தில் நீரில் கரையக்கூடிய ஒரு திடப்பொருளாகக் காணப்படுகிறது. ஒத்த குளோரோபெண்டா அம்மீன்கோபால்ட்டு(III) குளோரைடும் நன்கு அறியப்பட்டதாகும்.
## தயாரிப்பும் வினைகளும்

நீரிய நிலை அம்மோனியாவில் கோபால்ட்டு(II) உப்புகளின் கரைசலை ஆக்சிசனேற்றம் செய்வதன் மூலம் புரோமோபெண்டா அம்மீன்கோபால்ட்டு(III) புரோமைடு சேர்மம் தயாரிக்கப்படுகிறது.

:2 CoBr2  +  8 NH3  +  2 NH4Br  +  H2O2   →    2 [Co(NH3)5Br]Br2  +  2 H2O

முதன்முதலில் 1870 ஆம் ஆண்டுகளில் இத்தகைய அணைவுச் சேர்மங்களின் அமைப்பு அல்லது மூலக்கூற்று வாய்ப்பாடுகளை புரிந்துகொள்வதற்கு முன்பே தெரிவிக்கப்பட்டது. இந்த ஆரம்பகால வேலை, புரோமைடு குழுக்களில் மூன்றில் இரண்டு பங்கு மட்டுமே நைட்ரேட்டு மற்றும் டைதயோனேட் போன்ற பிற எதிர்மின் அயனிகளுடன் பரிமாற்றம் செய்யக்கூடியவை என்பதைக் காட்டியது.

புரோமோபெண்டா அம்மீன்கோபால்ட்டு(III) புரோமைடு சேர்மம் நீர்மமாக்கலுக்கு உட்படுகிறது, அதாவது புரோமைடு நீரால் இடம்பெயர்கிறது:

:[Co(NH3)5Br]Br2  +  H2O  →    [Co(NH3)5(H2O)]Br3

இந்த செயல்முறை பிளாட்டினத்தால் வினையூக்கப்படுகிறது.

## மேற்கோள்கள்

## மேலும் வாசிக்க
*Loehlin, James H. "The Study of a Cobalt Complex-A Laboratory Project." Journal of Chemical Education.  
*

பகுப்பு:புரோமைடுகள்
பகுப்பு:கோபால்ட்(III) சேர்மங்கள்
பகுப்பு:புரோமோ அணைவுச் சேர்மங்கள்
பகுப்பு:அம்மீன் ஒருங்கிணைவுச் சேர்மங்கள்
பகுப்பு:கோபால்ட்டு ஒருங்கிணைவுச் சேர்மங்கள்
துசான் ஏமந்த

**துசான் ஏமந்த** (*Dushan Hemantha*, பிறப்பு: 24 மே 1994) ஓர் இலங்கைத் துடுப்பாட்ட வீரர். பன்முக வீரரான இவர் வலக்கை மட்டையாட்டக் காரரும், வலக்கை நேர்ச்சுழல் பந்துவீச்சாளரும் ஆவார். இவர் உள்நாட்டில் தம்புள்ளை அவுராவிற்காக விளையாடுகிறார்.

## தொடக்க வாழ்க்கை
கொழும்பு புனித பீட்டர்சு கல்லூரியில் கல்வி கற்றவர் துசான். 2012-13 காலத்தில் பாடசாலையின் 19-அகவைக்குட்பட்டோருக்கான துடுப்பாட்ட அணியின் தலைவராக இருந்து, இலங்கையின் சிறந்த பாடசாலைத் தலைவர் என்ற விருதைப் பெற்றார்.

## பன்னாட்டுத் துடுப்பாட்டம்
2023 மே மாதத்தில், இலங்கையின் ஒருநாள் பன்னாட்டுத் துடுப்பாட்ட அணியில் ஆப்கானித்தானுடனான தொடரில் விளையாட சேர்த்துக் கொள்ளப்பட்டார். தனது முதலாவது ஒநாப போட்டியை 2023 சூன் 2 இல் ஆப்கானித்தானுக்கு எதிராக விளையாடினார்.

## மேற்கோள்கள்

## வெளி இணைப்புகள்
* 

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:இலங்கைத் துடுப்பாட்டக்காரர்கள்
பகுப்பு:கொழும்பு மாவட்ட நபர்கள்
மேக்னா சிங்

**மேக்னா சிங்** (Meghna Singh)  இந்தியத்  துடுப்பாட்ட அணியின் ஒரு துடுப்பாட்ட வீராங்கனை ஆவார்.  1994 ஆம் ஆண்டு சூன் மாதம் 18 ஆம் தேதியன்று இவர் பிறந்தார்.  2021 ஆம் ஆண்டு ஆகத்து மாதத்தில் ஆத்திரேலியாவிற்கு  எதிரான தொடருக்காக இந்திய மகளிர் துடுப்பாட்ட அணிக்காக மேக்னா சிங் தனது முதல் அழைப்பைப் பெற்றார். இதில் ஒரு முறை பெண்கள் தேர்வு போட்டியில் இந்திய அணியில் இடம் பெற்றார்.  2021 ஆம் ஆண்டு  செப்டம்பர் மாதம் 21 ஆம் தேதியன்று ஆத்திரேலியாவுக்கு எதிராக தனது மகளிர் ஒருநாள் பன்னாட்டுப் போட்டியில் அறிமுகமானார்.  2021 ஆம் ஆண்டு செப்டம்பர் மாதம் 30 ஆம் தேதி ஆத்திரேலியாவுக்கு எதிராக தனது ஐந்துநாள் போட்டியில்  அறிமுகமானார்.

2022 ஆம் ஆண்டு சனவரி மாதத்தில்  நியூசிலாந்தில் நடைபெற்ற  2022 மகளிர் துடுப்பாட்ட உலகக் கோப்பை இந்திய அணியில் இவர் இடம்பெற்றார். நியூசிலாந்துக்கு எதிரான  இந்தியாவின் மகளிர் இருபது-20 பன்னாட்டு அணியிலும் இவர்  சேர்க்கப்பட்டார்.

2022 ஆண்டு சூலை மாதத்தில்  இங்கிலாந்தின் பர்மிங்காமில் நடந்த 2022 பொதுநலவாய  விளையாட்டுப் போட்டிகளில்  இந்திய அணியில் இவர் சேர்க்கப்பட்டார். அந்த போட்டியின் தொடக்க ஆட்டத்தில்  2022 ஆம் ஆண்டு சூலை மாதம் 29 ஆம் தேதியன்று ஆத்திரேலியா எதிராக தனது டி20 உலகக் கோப்பையில் அறிமுகமானார்.

டிசம்பர் 2023 ஆம் ஆண்டு திசம்பர் மாதத்தில்  2024 ஆம் ஆண்டுக்கான  மகளிர் பிரீமியர் லீக் ஏலத்தில் குசராத் செயண்ட்சு அணிக்காக எடுக்கப்பட்டு இவர் கையெழுத்திட்டார்.

## மேற்கோள்கள்

## வெளி இணைப்புகள்

* 
* Meghna Singh இல்கிரிக்கெட் காப்பகம்   (சந்தா தேவை  (காப்பகம்) 
* Meghna Singhஇல்பர்மிங்காம் காமன்வெல்த் விளையாட்டுப் போட்டிகள் 2022
பகுப்பு:பொதுநலவாய விளையாட்டுக்களில் வெள்ளி பதக்கம் வென்ற இந்தியர்கள்
பகுப்பு:உத்தரப் பிரதேசத் துடுப்பாட்டக்காரர்கள்
பகுப்பு:இந்தியப் பெண்கள் இருபது20 வீராங்கனைகள்
பகுப்பு:இந்திய மகளிர் ஒபது வீராங்கனைகள்
பகுப்பு:இந்திய மகளிர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1994 பிறப்புகள்
அனைத்திந்திய கணாதன்ரா பரிசத்

**கணாதன்ரா பரிசத்** (*All India Ganatantra Parishad*) அல்லது அனைத்திந்திய கணாதன்ரா பரிசத் என்பது 1950 முதல் 1962 வரை கிழக்கு இந்திய ஒரிசா மாநிலத்தை அடிப்படையாகக் கொண்ட ஒரு பிராந்திய அரசியல் கட்சியாகும். இந்த அரசியல் கட்சி முந்தைய சமசுதானங்களின் முன்னாள் ஆட்சியாளர்களாலும் பெரிய நிலப்பிரபுக்களாலும் உருவாக்கப்பட்டது. இது 1950இல் நிறுவப்பட்டது. இராஜேந்திர நாராயண் சிங் தியோ இதன் தலைவராக ஆனார். 1962இல் நாடாளுமன்றத் தேர்தலுக்குப் பிறகு, இந்த அரசியல் கட்சி சுதந்திராக் கட்சி ஒரிசா பிரிவுடன் இணைக்கப்பட்டது.

## பின்னணி
இந்தக் கட்சியின் ஆரம்பம் அக்டோபர் 1948இல் சம்பல்பூரில் தலைமையகத்துடன் நிறுவப்பட்ட கோசல் உத்கல் பிரஜா பரிசத்தில் தொடங்குகிறது. பிரஜா பரிசத்தின் முதல் கூட்டம் 1948 அக்டோபர் 8, 9 மற்றும் 10 ஆகிய நாட்களில் சம்பல்பூரில் உள்ள பாலிபந்தாவில் நடைபெற்றது. 1950 அக்டோபரில் போலங்கீரில் நடைபெற்ற பிரஜா பரிசத்தின் வருடாந்திர கூட்டத்தில் இது கணாதந்திர பரிசத் என்ற முழு அளவிலான அரசியல் கட்சியாக மாற்றப்பட்டது.

## தேர்தல்களில் வெற்றி
1951ஆம் ஆண்டு நடைபெற்ற முதல் பொதுத் தேர்தலில், மொத்த வாக்குகளில் 0.91% மற்றும் மக்களவையில் 6 இடங்களை இக்கட்சி வென்றது. 1952ஆம் ஆண்டில் ஒடிசா சட்டமன்றத்திற்கான முதல் பொதுத் தேர்தலில், க. ப. மொத்த வாக்குகளில் 20.5% மற்றும் சட்டமன்றத்தில் 31 இடங்களைப் பெற்றது. இதன் தலைவர் சரத்தாகர் சுபாகர் எதிர்க்கட்சித் தலைவராக ஆனார். 1957ஆம் ஆண்டில் ஒடிசா சட்டமன்றத்திற்கான இரண்டாவது பொதுத் தேர்தலில், க. ப. மொத்த வாக்குகளில் 28.74% மற்றும் சட்டமன்றத்தில் 51 இடங்களைப் பெற்றது. இதன் தலைவர் இராஜேந்திர நாராயண் சிங் தியோ எதிர்க்கட்சித் தலைவராக ஆனார். சிறுபான்மை இந்திய தேசிய காங்கிரசு அரசு வீழ்ச்சியடைந்த பிறகு, 1959 மே 22 அன்று காங்கிரசுடன் இணைந்து க. ப. கூட்டணி அரசை அமைத்தது. இராஜேந்திர நாராயண் சிங் தியோ இதன் நிதியமைச்சரானார். கூட்டணி அரசாங்கம் 21 பிப்ரவரி 1961 அன்று கலைக்கப்பட்டு குடியரசுத் தலைவர் ஆட்சி அமல்படுத்தப்பட்டது. 1961ஆம் ஆண்டில் ஒடிசா சட்டமன்றத்திற்கான மூன்றாவது பொதுத் தேர்தலில், க. ப.  கட்சி மொத்த வாக்குகளில் 22.34%ம் சட்டமன்றத்தில் 37 இடங்களையும் பெற்றது. தியோ மீண்டும் எதிர்க்கட்சித் தலைவராக ஆனார்.

## மேற்கோள்கள்

பகுப்பு:ஒடிசா அரசியல் கட்சிகள்
லெஸ் டிரோயிஸ்-பேசின்ஸ்

**லெஸ் டிரோயிஸ்-பேசின்ஸ்** (*Les Trois-Bassins*,  மூன்று பேசின்கள் ' ) என்பது பிரான்சின் கடல்கடந்த பிராந்தியமான ரீயூனியன் தீவில் உள்ள ஒரு கம்யூன் ஆகும். இது தீவின் மேற்கு கடற்கரையில் உள்ளது. மேலும் கிராண்ட் பெனாரே சிகரம் இதன் எல்லைக்குள் அமைந்துள்ளது. இந்த கம்யூன் மேற்கில் சிலாவோஸ், வடக்கே செயிண்ட்-பால் மற்றும் தெற்கே செயிண்ட்-லியூ ஆகியவற்றை எல்லைகளாகக் கொண்டுள்ளது. டிராய்ஸ்-பாசின்களின் கம்யூன் 1897 பிப்ரவரி 27 அன்று உருவாக்கப்பட்டது.

## மக்கள் தொகை

## ஆளுமைகள்
ரிஃப்களின் தலைவரான முகமது இப்னு அப்துல் கரீம் அல்-கத்தாபி, மே 1947 வரை இங்கு வாழ்ந்தார்.

## மேற்கோள்கள்

பகுப்பு:இரியூனியனின் கம்யூன்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
பொட்டாசியம் 2-எத்தில்யெக்சனோயேட்டு

**பொட்டாசியம் 2-எத்தில்யெக்சனோயேட்டு** (*Potassium 2-ethylhexanoate*) என்பது C8H15KO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.  KO2CCH(C2H5)CH2CH2CH2CH3 என்ற கட்டமைப்பு வாய்ப்பாட்டாலும் இதை அடையாளப்படுத்தலாம்.  2-எத்தில்யெக்சனாயிக்  அமிலத்தின் பொட்டாசியம் உப்பாக இச்சேர்மம் வகைப்படுத்தப்படுகிறது. பல்வேறு கரிம கரைப்பான்களில் கரையும். நிறமற்ற திடப்பொருளாகக் காணப்படுகிறது. ஓர் ஒற்றைநீரேற்றையும் இச்சேர்மம் உருவாக்குகிறது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:எத்தில்யெக்சேனோயேட்டுகள்
சிட்ரிக் அமிலம்/பொட்டாசியம்-சோடியம் சிட்ரேட்டு

**சிட்ரிக் அமிலம்/பொட்டாசியம்-சோடியம் சிட்ரேட்டு** (*Citric acid/potassium-sodium citrate*) என்பது வளர்சிதை மாற்ற அமிலத்தன்மை (இரத்தம் மிகவும் அமிலமாக இருக்கும் ஒரு கோளாறு) சிகிச்சையில் பயன்படுத்தப்படும் ஒரு மருந்தாகும். சிட்ரேட்டு (சிட்ரிக் அமிலத்தின் பலவீனமான காரம்) சோடியம், பொட்டாசியம் நேர்மின் அயனிகளால் ஆன சிட்ரேட்டால் (சிட்ரிக் அமிலத்தின் பலவீனமான காரம்) இச்சேர்மம் உருவாகிறது. 

சிறுநீரகக் கல் உருவாதலுக்கு காரணமான சிட்ரேட்டு சிறுநீரில் அளவு குறைவாக இருக்கும் நிலைக்கு  சிகிச்சையளிக்க இச்சேர்மம் பயன்படுகிறது. சிறுநீரில் உள்ள அமிலத்தின் அளவைக் குறைப்பதன் மூலம் இச்சிகிச்சை நிகழ்கிறது.  இச்செயல்முறை காரமயமாக்கல் எனப்படும் ஒரு செயல்முறையாகும். இரத்தத்தில் சிட்ரேட்டின் அளவை அதிகரிப்பது சிறுநீரகக் கல் தடுப்புக்கும் முக்கியமானதாகும்.  ஏனெனில் சிட்ரேட்டு கால்சியத்துடன் வினையில் ஈடுபட்டு வேதியியல் அணைவுச் சேர்மங்களை உருவாக்குகிறது. சிறுநீரகக் கற்களுக்கு வழிவகுக்கும் ஆக்சலேட்டு திரள்வதை இச்செயல்முறை தடுக்கிறது. சிகிச்சையின் இந்த இரண்டு வழிமுறைகள் காரணமாக, கால்சியம் ஆக்சலேட்டு மற்றும் யூரிக் அமில சிறுநீரகக் கற்கள் இரண்டிற்கும் சிகிச்சையளிக்க இதைப் பயன்படுத்தலாம்.

## மேற்கோள்கள்

* Citric acid/potassium-sodium citrate entry in the public domain NCI Dictionary of Cancer Terms

பகுப்பு:பொட்டாசியம் சேர்மங்கள்
பகுப்பு:அமில-கார சமநிலையின்மை
மாநிலங்களவைத் தேர்தல்கள் 2027

**மாநிலங்களவைத் தேர்தல்கள் 2027** (*2027 Rajya Sabha elections*) என்பது 2027ஆம் ஆண்டு இந்திய நாடாளுமன்றத்தின் மேல் சபையின் வழக்கமான ஆறு ஆண்டு சுழற்சியின் ஒரு பகுதியாக நடத்தப்படும் தேர்தல் ஆகும். இதன் 245 உறுப்பினர்களில் 4 பேரைத் தேர்ந்தெடுக்கும் வகையில், மாநிலங்கள் தங்கள் சட்டமன்ற உறுப்பினர்கள் மூலம் 233 பேரைத் தேர்ந்தெடுக்கின்றன. மீதமுள்ள 12 பேர் குடியரசுத் தலைவரால் நியமிக்கப்படுகிறார்கள்.

## ஓய்வுபெறும் உறுப்பினர்கள்

### கேரளம்

### [[புதுச்சேரி மாநிலங்களவை உறுப்பினர்கள்|புதுச்சேரி]]

## குறிப்புகள்

## மேற்கோள்கள்

பகுப்பு:மாநிலங்களவைத் தேர்தல்கள்
நேகா கோயல்

**நேகா கோயல்** (Neha Goyal)  இந்தியாவைச் சேர்ந்த வளைதடிப் பந்தாட்ட வீராங்கனையாவார்.  1996 ஆம் ஆண்டு நவம்பர் மாதம் 15 ஆம் தேதியன்று இவர் பிறந்தார். இந்திய தேசிய அணியில் உறுப்பினராக  இருந்தார்.  நடுக்கள வீரராக வளைதடி பந்தாட்டத்தில் விளையாடினார்.  வளைதடி இந்தியா கூட்டமைப்பு போட்டிகளில்  ஒடிசாவின் வாரியர்சு அணியின் தலைவராகவும் இருந்தார். 

## ஆரம்பகால வாழ்க்கை
நேகா கோயல் அரியானா மாநிலத்தில் உள்ள சோனிபட் நகரத்தில் பிறந்தார்.  ஏழைக் குடும்பத்தைச் சேர்ந்த இவருக்கு  இரண்டு மூத்த சகோதரிகள் உள்ளனர். இவரது தந்தை ஒரு குடிகாரர் மற்றும் தாயார் ஒரு மிதிவண்டித்  தொழிற்சாலையில் தினசரி கூலித் தொழிலாளியாக மாதத்திற்கு ₹2000 சம்பாதித்து வந்தார். காலணிகள், வளைதடி பந்தாட்ட மட்டை , உணவு முறை போன்ற இவரது அடிப்படை தேவைகளை கவனித்துக்கொள்ள இவரும்  இவரது குடும்பத்தினரும் மிகவும் சிரமப்பட்டுள்ளனர்.

நேகா கோயல் தனது 11 வயதில் வளைதடி பந்தாட்டம் விளையாடத் தொடங்கினார்.

முன்னாள் இந்திய வளைதடிப் பந்தாட்ட தலைவா பிரிதம் ராணி சிவாச்சு நடத்திய அகாடமியில் பயிற்சியைத் தொடங்கினார். கோயல் தனது பள்ளிப்படிப்பை டிகா ராம் சீனியர் செகண்டரி பெண்கள் பள்ளியில் முடித்தார்.

## தொழில்
கோயல் 2014 ஆம் ஆண்டில் மூத்த இந்திய தேசிய வளைபந்தாட்ட அணியில் அறிமுகமானார்.  கிளாசுக்கோவில் நடைபெற்ற  எஃப்ஐஎச் வாகையாளர் போட்டியில் தனது முதல் போட்டியில் விளையாடினார்.

2018 ஆம் ஆண்டு நடைபெற்ற இலண்டன் உலகக் கோப்பைக்கான போட்டிக்கான 18 பேர் கொண்ட இந்திய அணியில் கோயல் ஒரு பகுதியாக இருந்தார்.  தொடக்க ஆட்டத்தில், இந்தியா அணி இங்கிலாந்துக்கு எதிராக விளையாடியது. அப்போட்டியில்  கோயல் 25 ஆவது நிமிடத்தில் இந்தியாவுக்கு முன்னிலை அளித்தார், இங்கிலாந்து அதை சமன் செய்து இறுதியில் போட்டி சமநிலையில் முடிந்தது.

## மேற்கோள்கள்

## வெளி இணைப்புகள்
*Neha Goyal at Hockey India
பகுப்பு:1996 பிறப்புகள்
பகுப்பு:வாழும் மக்கள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:அரியானா நபர்கள்
மாணிக்கம் லெட்சுமணன்

டத்தோ **மாணிக்கம் லெட்சுமணன்** (ஆங்கிலம்; மலாய்: *Manickam Letchuman*) என்பவர் மலேசிய அரசியல்வாதி; நெகிரி செம்பிலான் மாநில பாரிசான் நேசனல் (**BN**) நிர்வாகத்தின் கீழ் நெகிரி செம்பிலான் மாநில அமைச்சர் (**EXCO**); ஜெராம் பாடாங் தொகுதியின் சட்டமன்ற உறுப்பினர் ஆவார். 

2013 மே மாதம் முதல் 2018 மே மாதம், பாரிசான் நேசனல் மாநில நிர்வாகம் சரியும் வரையில் இவர் நெகிரி செம்பிலான் மாநில அமைச்சர் பதவியை வகித்தார். அதே காலக் கட்டத்தில் மே 2013 முதல் ஆகத்து 2023 வரை இரு தவணைகளுக்கு ஜெராம் பாடாங் தொகுதியின் சட்டமன்ற உறுப்பினராகவும் சேவை செய்துள்ளார்.

## பின்னணி
அவர் நவம்பர் 30, 1959 அன்று பிறந்தார். அவர் தமது தொடக்கக் கல்வியை கேமரன் மலை புளுவெளி தோட்டத் தமிழ்ப்பள்ளியில் *([[:ms:Sekolah Jenis Kebangsaan (T) Ladang Blue Valley|SJK(T) Ladang Blue Valley ]])* (1966-1971) பெற்றார். பின்னர் தானா ராத்தா சுல்தான் அகமது சா உயர்நிலைப்பள்ளியில் *(SMK Sultan Ahmad Shah, Tanah Rata)* தமது இடைநிலைக் கல்வியை (1972-1973) பெற்றார். அதன் பின்னர் அவர் தமது உயர்க் கல்வியை மலாயா பலகலைக்கழகத்தில் பெற்றார். 

அதே பல்கலைக்கழகத்தில் (**UM**) மலாய் மொழிக் கல்வியில் உயர்ச் சான்றிதழ் (1986-1987) பெற்று, பின்னர் மலாய் மொழி மற்றும் தமிழ் மொழி ஆகிய இரு மொழிகளில் இளங்கலை (1982-1985) பட்டப் படிப்பை முடித்த பிறகு, மீண்டும் அதே பல்கலைக்கழகத்தில் சமூக அறிவியலில் முதுகலைப் பட்டம் (2004-2005) பெற்றார்.

ஏப்ரல் 1987 முதல் மே 2013 வரை ஆசிரியராகப் பணியாற்றினார். பகாவ் டத்தோ மன்சோர் உயர்நிலப்பள்ளியில் *(SMK Datuk Mansor)* தமது ஆசிரியர் வாழ்க்கையைத் தொடங்கினார். பின்னர் செலுபு சிம்பாங் பெர்த்தாங் பாசோ 2 உயர்நிலப்பள்ளியில் *(SMK Pasoh 2)* ஆகத்து 2006 முதல் மே 2013 வரை பணியாற்றினார். அதன் பின்னர் 2013-ஆம் ஆண்டு ஜெராம் பாடாங் தொகுதியின் தேர்தலில் வெற்றி பெற்றார்.

## அரசியல்
அவர் பாரிசான் கூட்டணியின் ஓர் உறுப்புக் கட்சியான மஇகாவின் செம்போல் பிரிவுத் தலைவராகவும் (2015-2018); நெகிரி செம்பிலான் மாநிலத்தின் மஇகா தலைவராகவும் பதவி வகித்தார். 2023 அக்டோபர் 6 அன்று, அவர் மஇகாவை விட்டு வெளியேறினார். 

தற்போது இவர் மலேசிய இசுலாமிய கட்சியின் (**PAS**) ஆதரவாளர் துணைக்கட்சியில் (**DHPP**) *(Supporter Congress)* உறுப்பினராக உள்ளார். இந்தக் கட்சி பெரிக்காத்தான் நேசனல் (**PN**) கூட்டணியின் ஓர் அங்கமாகும். அத்துடன் 2023–2024 காலக்கட்டத்தில் சுயேச்சையாகவும் செயல்பட்டார்.

## தேர்தல் முடிவுகள்

## விருதுகள்
* 
**  - நெகிரி செம்பிலான் விசுவாச விருது (**DPNS**) – **[[டத்தோ]]** (2015)
**  - சிறந்த பொதுச் சேவை பதக்கம் (**PMC**) (2011)
**  - சிறப்பு சேவைப் பதக்கம் (**PJK**) (2006)

## மேற்கோள்கள்

## மேலும் காண்க
* செம்போல் நகரம்
* செலுபு மாவட்டம்
* ஜெராம் பாடாங் சட்டமன்றத் தொகுதி
* அருள் குமார் ஜம்புநாதன்
* மலேசிய இந்திய சட்டமன்ற உறுப்பினர்களின் பட்டியல்

## வெளி இணைப்புகள்

பகுப்பு:நெகிரி செம்பிலான் மக்கள்
பகுப்பு:1959 பிறப்புகள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:மலேசிய இந்திய நாடாளுமன்ற உறுப்பினர்கள்
பகுப்பு:நெகிரி செம்பிலான் மாநில சட்டமன்ற உறுப்பினர்கள்
அழுத்தாய்வுக் கருவி

thumb|யான் எவாஞ்சலிஸ்தா புர்கின்யே உருவாக்கிய அழுத்தாய்வுக் கருவி
**அழுத்தாய்வுக் கருவி(** Compressorium)என்பது நுண்ணோக்கியில் ஆய்வு செய்வதற்காக மாதிரிக்கு அழுத்தம் வழங்க பயன்படும் ஒரு அறிவியல் கருவியாகும்.

19ஆம் நூற்றாண்டில் நுண்ணோக்கி ஆய்வாளர்களால் பரவலாக பயன்படுத்தப்பட்ட இக்கருவி, பாஷ் அண்ட் லோம் போன்ற நிறுவனங்களால் தயாரிக்கப்பட்டது.

காலப்போக்கில் அழுத்தாய்வுக் கருவியின் பல வடிவங்கள் உருவாக்கப்பட்டன. அவற்றில் முதன்மையான ஒன்றை புகழ்பெற்ற திசு ஆய்வியலாளர் யான் எவாஞ்சலிஸ்தா புர்கின்யே என்பவருக்குச் சார்பாக்குகின்றனர்.

இருபத்தொன்றாம் நூற்றாண்டிலும் மாதிரிகளில் ட்ரிச்சினெல்லா புழுக்களை அடையாளம் காண அழுத்தாய்வுக் கருவி பயன்படுத்தப்பட்டு வந்தது.

## மேற்கோள்கள்

பகுப்பு:அறிவியல் கருவிகள்
பகுப்பு:நுண்நோக்கியியல்
உலக குவாண்டம் நாள்

**உலக குவாண்டம் நாள்(World Quantum Day)** என்பது ஆண்டுதோறும் ஏப்ரல் 14 அன்று கொண்டாடப்படும் ஒரு சர்வதேச நிகழ்வாகும். இது உலகளவில் குவாண்டம் அறிவியல் மற்றும் குவாண்டம் தொழில்நுட்பம் குறித்த பொதுமக்கள் விழிப்புணர்வு மற்றும் புரிதலை மேம்படுத்துவதை நோக்கமாகக் கொண்டுள்ளது.

## வரலாறு
**உலக குவாண்டம் நாள்** 2021 ஆம் ஆண்டு ஏப்ரல் 14 அன்று பன்னாட்டு அறிவியலாளர் குழுவினரின் முயற்சியாக தொடங்கப்பட்டது. பின்னர் பொறியாளர்கள், கல்வியாளர்கள், அறிவியல் தொடர்பாளர்கள், அமைப்புகள் மற்றும் பலரும் இணைந்து, 2022 ஆம் ஆண்டு ஏப்ரல் 14 அன்று முதல் உலக குவாண்டம் நாளை கொண்டாடினர்.

ஏப்ரல் 14 என்ற தேதி தேர்ந்தெடுக்கப்பட்டதற்குக் காரணம், “4.14” என்பது பிளாங்க் நிலையானின் முதல் மூன்று இலக்கங்களின் வட்டமதிப்பை (4.14 × 10⁻¹⁵ எலக்ட்ரான் வோல்ட் வினாடி) குறிக்கிறது என்பதாகும்.

2023 ஆம் ஆண்டு மே 2 அன்று, அமெரிக்க ஐக்கிய நாடுகள் மேலவை உலக குவாண்டம் நாளை நினைவுகூரவும் ஆதரிக்கவும் ஒரு தீர்மானத்தை நிறைவேற்றியது.

## நிகழ்வுகள்
2022 ஆம் ஆண்டு நடைபெற்ற முதல் உலக குவாண்டம் நாளில், ஐந்து கண்டங்களைச் சேர்ந்த நாற்பதுக்கும் மேற்பட்ட நாடுகளில் இருநூற்றுக்கும் அதிகமான நிகழ்வுகள் நடத்தப்பட்டன. 2023 ஆம் ஆண்டில் நிகழ்வுகளின் எண்ணிக்கை நானூற்றைக் கடந்தது. உலக குவாண்டம் நாள் ஏப்ரல் 14 அன்று மற்றும் அதனைச் சுற்றிய நாட்களிலும் கொண்டாடப்படுகிறது; நிகழ்வுகள் அவ்வதேதியிலேயே நடத்தப்பட வேண்டும் என்ற கட்டாயம் இல்லை.

நிகழ்வுகளில் உரைகள், கருத்தரங்குகள், கலந்துரையாடல் அமர்வுகள், ஆய்வகப் பயணங்கள், கலைப்பணிகள் மற்றும் நேர்காணல்கள் ஆகியவை இடம்பெற்றன.

## அமைப்பு
இப்பன்னாட்டு முயற்சி உலக குவாண்டம் நாள் ஒருங்கிணைப்புக் குழுவினாலும் அறுபத்தைந்துக்கும் மேற்பட்ட நாடுகளைச் சேர்ந்த பிரதிநிதிகளாலும் ஆதரிக்கப்படுகிறது.

உலக குவாண்டம் நாள் வலையமைப்பில் ஒவ்வொரு நாட்டிற்கும் ஒன்று அல்லது இரண்டு பிரதிநிதிகள் உள்ளனர்.

## மேற்கோள்கள்

## வெளிப்புற இணைப்புகள்

* 
* Quantum Day: celebrating the invisible forces that shape our world 
பகுப்பு:அறிவியல் நிகழ்வுகள்
பார்மிகா லியோ

குழிநரியால் செய்யப்பட்ட குழியைப் போன்ற வடிவத்திற்காக பெயரிடப்பட்ட  **ஃபார்மிகா லியோ** (*Formica Leo*) என்பது இந்தியப் பெருங்கடலில் உள்ள ரீயூனியன் தீவின் (ஒரு பிரான்சின் கடல்கடந்த பிராந்தியம் ) கிழக்குப் பகுதியில் உள்ள உயிருள்ள எரிமலையான பிடன் டி லா ஃபோர்னைசில் ( பிரெஞ்சு மொழியில் "உலையின் சிகரம்") உள்ள ஒரு சிறிய எரிமலைப் பள்ளமாகும். இது பாஸ் டி பெல்லெகோம்ப் கணவாயின் அடியில், என்க்ளோஸ் ஃபோக்யூ எனப்படும் எரிமலைப் பெருவாயின் அடிப்பகுதியில் அமைந்துள்ளது.

## புவியியல்

பகுப்பு:இரீயூனியனில் உள்ள மலைகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:இரீயூனியனில் உள்ள எரிமலைகள்
மைடோ

**மைடோ** (*Maïdo*) என்பது பிரான்சின் கடல்கடந்த பிராந்தியமான ரீயூனியன் தீவில் உள்ள ஒரு எரிமலைச் சிகரமாகும். இது செயிண்ட் பால் நகரத்திற்கு மேலே அமைந்துள்ளது. மேலும் " சர்க்யூ டி மாஃபேட்டை " நோக்கி அமைந்துள்ளது.

செயிண்ட் பாலில் இருந்து **மைடோவுக்கு** ஏறும் சாலை, குடும்ப சுற்றுலாவிற்கு பிரபலமான இடமான டாமரின் மலைப்பகுதியின் காடு வழியாக செல்கிறது.

## காலநிலையியல்
பன்னாட்டு அளவில் புகழ்பெற்ற காலநிலை ஆய்வு நிலையமான மைடோ வளிமண்டல ஆய்வகம், 2012 முதல் இங்கு செயல்பட்டு வருகிறது. இது ரீயூனியன் பல்கலைக்கழகத்தின் ரீயூனியன் தீவில் (OPAR) உள்ள வளிமண்டல இயற்பியல் ஆய்வகத்தைச் சார்ந்துள்ளது. 

## மேற்கோள்கள்

பகுப்பு:இரீயூனியனில் உள்ள மலைகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
கோசிகிகாரி

**கோசிகிகாரி** அல்லது **கோசி ஒளி** *(Koshihikari; [[சப்பானிய மொழி|சப்பானியம்]]: コシヒカリ, 越光; எப்பர்ன்: கோசிகிகாரி)* என்பது, யப்பான், ஆத்திரேலியா மற்றும் அமெரிக்காவிலும் பயிரிடப்படும் யப்போனிகா அரிசியின் புகழ் பெற்ற நெல் சாகுபடியாகும்.

கோசிகிகாரி முதன்முதலில் 1956 ஆம் ஆண்டு புகுய் மாகாண வேளாண் ஆராய்ச்சி நிலையத்தில் நூரின் எண்.1 மற்றும் நூரின் எண்.22 ஆகிய 2 வெவ்வேறு வகைகளை இணைத்து உருவாக்கப்பட்டது. இது யப்பானில் அதிகம் பயிரிடப்படும் அரிசி வகைகளில் ஒன்றாகும். மேலும் இது பிற நாடுகளுக்கு உயர்தரத் தயாரிப்பாக ஏற்றுமதி செய்யப்படுகிறது.

2008 ஆம் ஆண்டு நிலவரப்படி, யப்பானில் மிகப்பெரிய நெல் வளரும் பிராந்தியமான நிகாட்டா மாகாணத்தில் கோசிகிகாரி உற்பத்தியில் கோசிகிகாரி பி எல் 97% பங்கைக் கொண்டிருந்தது.

*கோசிகிகாரி*, இசுபெல் பண்ணைகள் மூலம் ஆர்கன்சாசின் பேயசு  பகுதியிலும் பயிரிடப்பட்டுள்ளது. யப்பானுக்கு வெளியே நெல் பயிரிடப்பட்ட ஆரம்பகால இடங்களில் இதுவும் ஒன்றாகும்.

## சொற்பிறப்பியல்
கோசி (கோஷி (越) என்பதற்கான எழுத்து, இன்றைய புகுய் முதல் யமகட்டா வரை நீண்டிருந்த பழைய கோசி  மாகாணத்தைக் குறிக்கப் பயன்படுத்தப்படுகிறது. கோஷிஹிகாரியை "கோஷியின் ஒளி" என்று மொழிபெயர்க்கலாம்.

## மேலும் காண்க
* யப்போனிகா அரிசி
* யப்பானிய அரிசி

## சான்றுகள்

பகுப்பு:நெல்
பகுப்பு:நெல் வகைகள்
பகுப்பு:சப்பானில் வேளாண்மை
ராய் பித்தோராவின் கோட்டை

**ராய் பித்தோராவின் கோட்டை**  அல்லது **லால் கோட்டை** (*Qila Rai Pithora* or *Lal Kot*), இந்தியாவின் தற்கால தில்லி பிரதேசத்தில் மெக்ராலி பகுதியில் அமைந்துள்ளது. இக்கோட்டையை தில்லிப் பகுதியை ஆண்ட இராஜபுத்திர குலத்தின் தோமரா வம்சத்தின் இரண்டாம் அனங்கபாலன் கிபி 1052-1060களில் கட்டினார். இதுவே தில்லியின் முதல் நகரம் ஆகும். 

சிதிலமடைந்த இக்கோட்டைச் சுவரின் எச்சங்கள் தெற்கு தில்லி மாவட்டத்தின் மெக்ராலி, சாகேத், வசந்த் குஞ்ச், கிசான்கர், சஞ்சய் வனம்  மற்றும் குதுப்மினார் வளாகப்   பகுதிகளில் சிதறிக்கிடக்கிறது.
## மேற்கோள்கள்

பகுப்பு:தில்லியில் உள்ள கோட்டைகள்
வீர பத்ர மிசுரா

**வீர பத்ர மிசுரா** *(Veer Bhadra Mishra)* என்பவர் இந்தியாவின் உத்தரப்பிரதேசத்தின் வாரணாசியில் உள்ள சங்கத் மோச்சன் அறக்கட்டளையின் நிறுவனத் தலைவராவார்.
## தொழில்
அவர் வாரணாசியில் உள்ள இந்திய தொழில்நுட்பக் கழகத்தில் நீர்ம அழுத்த பொறியியல் முன்னாள் பேராசிரியராகவும், சிவில் பொறியியல் துறையின் முன்னாள் தலைவராகவும் இருந்துள்ளார். கவிஞர்-துறவி கோசுவாமி துளசிதாசால் நிறுவப்பட்ட வாரணாசியில் உள்ள சங்கத் மோச்சன் அனுமான் கோவிலின் தலைமை குருக்களாவார். மிசுரா 1992  இல் ஐக்கிய நாடுகள் சபையின் சுற்றுச்சூழல் திட்டத்தின் " குளோபல் 500 ரோல் ஆஃப் ஹானர் " இல் அங்கீகரிக்கப்பட்டார், மேலும் சங்கத் மோச்சன் அறக்கட்டளை மூலம் கங்கையை சுத்தம் செய்வது தொடர்பான அவரது பணிக்காக 1999 இல் டைம் பத்திரிகையின் " கிரகத்தின் நாயகன் " விருதைப் பெற்றார்.  அவர் இந்திய அரசாங்கத்தின் சுற்றுச்சூழல் அமைச்சகத்தின் கீழ் உள்ள தேசிய கங்கை நதி படுகை ஆணையத்தின் உறுப்பினராக இருந்துள்ளார், இது 2009 இல் இந்திய அரசாங்கத்தால் சுற்றுச்சூழல் (பாதுகாப்பு) சட்டம், 1986 இன் கீழ் வழங்கப்பட்ட அதிகாரங்களைப் பயன்படுத்தி கங்கைக்கு அதிகாரம் அளிக்கப்பட்ட திட்டமிடல், நிதியளித்தல், கண்காணித்தல் மற்றும் ஒருங்கிணைப்பு ஆணையமாக அமைக்கப்பட்டது. 
ஆகஸ்ட் 21, 2006 அன்று தமிழ்நாடு, சென்னை-72, பட்டாபிராமில் உள்ள  இந்து கல்லூரியால் மிசுராவுக்கு 'கங்கையின் பாதுகாவலர்' என்று பொருள்படும் "கங்கைக்காவலன்" என்ற பட்டம் வழங்கப்பட்டது. இந்த நிகழ்வில், சங்க தமிழ் மரபின்படி, தங்கத் தாமரையால் ஆன ஒரு கிரீடமும் அவருக்கு வழங்கப்பட்டது. 
இந்திய இசை மற்றும் கலாச்சாரத்திற்கான அவரது வாழ்நாள் பங்களிப்பு மற்றும் சேவைக்காக மிசுராவுக்கு "சோபோரி இசை மற்றும் நிகழ்த்து கலை அகாடமி" டெல்லியில் மதிப்புமிக்க "சமாபா விட்டாஸ்டா விருது 2009" வழங்கப்பட்டது.
## மேற்கோள்கள்

## வெளி இணைப்புகள்
* Sankat Mochan Foundation, Official website

பகுப்பு:1939 பிறப்புகள்
பகுப்பு:2013 இறப்புகள்
பகுப்பு:பனாரசு இந்து பல்கலைக்கழக மக்கள்
பகுப்பு:இந்திய சுற்றுச்சூழல் செயற்பாட்டாளர்கள்
நமோ பூதாத்மா

**நமோ பூதாத்மா** (*Namo Bhootatma*) என்ற கன்னடத் திரைப்படம் திகில்-நகைச்சுவையை அடிப்படையாகக் கொண்டு, 2014 ஆம் ஆண்டு எடுக்கப்பட்டத் திரைப்படமாகும். இது நடன இயக்குனர் முரளி இயக்குனராக அறிமுகமான முதல் படம் ஆகும். இத்திரைப்படம் 2014-ல் தமிழில் வெளியான யாமிருக்க பயமே படத்தின் மறுபதிப்பாகும். இது கொரிய மொழிப் படமான த குயட் ஃபேமிலியை அடிப்படையாகக் கொண்டது.

## படக்கரு
கடனில் தவிக்கும் நாயகன், தனது தந்தையிடமிருந்து மரபுரிமையாக வந்த பழைய பங்களாவை தங்கும் விடுதியாக மாற்றுகிறான். அங்கு தங்குவதற்கு வரும் விருந்தினர்கள் மர்மமான முறையில் உயிரிழக்கின்றனர். அந்த பங்களாவில் இருக்கும் பேய்க்கும் இவர்களுக்கும் இடையிலான போராட்டத்தை நகைச்சுவையுடன் இப்படம் விவரிக்கிறது.

## வரவேற்பு
இப்படம் கன்னட ரசிகர்களிடையே நல்ல வரவேற்பைப் பெற்றது. இதன் வெற்றியைத் தொடர்ந்து, 2023 ஆம் ஆண்டில் நமோ பூதாத்மா 2 என்ற இதன் இரண்டாம் பாகம் வெளியானது. இந்தப் படமும் கோமல் குமார் நடிப்பிலேயே உருவானது.

## மேற்கோள்கள்

பகுப்பு:2014 திரைப்படங்கள்
பகுப்பு:கன்னடத் திரைப்படங்கள்
பகுப்பு:நகைச்சுவைத் திரைப்படங்கள்